b'\n_START_ARTICLE_\nKetoprofen\n_START_SECTION_\nMedicinska uporaba\n_START_PARAGRAPH_\nKetoprofen se pogosto uporablja za laj\xc5\xa1anje bole\xc4\x8din, ki so posledica vnetja pri artritisu, ali zobobola, ki ga spremlja tudi vnetje dlesni._NEWLINE_Obli\xc5\xbei s ketoprofenom se uporabljajo topi\xc4\x8dno za laj\xc5\xa1anje bole\xc4\x8dine v mi\xc5\xa1icah ali kosteh._NEWLINE_Za laj\xc5\xa1anje bole\xc4\x8din, na primer nevralgij (\xc2\xbb\xc5\xbeiv\xc4\x8dnih bole\xc4\x8din\xc2\xab), kot sta i\xc5\xa1ias ali postherpeti\xc4\x8dna nevralgija, ali prenesene bole\xc4\x8dine pri radikulopatiji, se uporablja ketoprofen tudi v obliki farmacevtskih oblik za ko\xc5\xbeo, kot so kreme, mazila, teko\xc4\x8dine, pr\xc5\xa1ila ali geli; lahko v kombinaciji z drugimi u\xc4\x8dinkovinami, na primer ketaminom ali lidokainom.\n_START_SECTION_\nU\xc4\x8dinkovitost\n_START_PARAGRAPH_\nSistemati\xc4\x8dni pregled \xc4\x8dlankov iz leta 2013 je pokazal, da je ketoprofen pri laj\xc5\xa1anju zmerne do hude bole\xc4\x8dine in izbolja\xc5\xa1nju funkcionalnosti u\xc4\x8dinkovitej\xc5\xa1i kot ibuprofen ali diklofenak, medtem ko je Cochranov sistemati\xc4\x8dni pregled klini\xc4\x8dnih raziskav iz leta 2017 pokazal, da je peroralna uporaba enega odmerka ketoprofena za laj\xc5\xa1anje pooperativne akutne zmerne do hude bole\xc4\x8dine enako u\xc4\x8dinkovita kot uporaba ibuprofena ali diklofenaka._NEWLINE_O u\xc4\x8dinkovitosti ketoprofena ob topi\xc4\x8dni uporabi obstajajo dokazi pri laj\xc5\xa1anju bole\xc4\x8din zaradi osteoartritisa, ne pa tudi za druge vrste bole\xc4\x8din mi\xc5\xa1i\xc4\x8dja ali kosti.\n_START_SECTION_\nSou\xc4\x8dinkovanje z drugimi zdravili\n_START_PARAGRAPH_\nKetoprofen se ne sme uporabljati skupaj z drugimi zdravili iz skupine nesteroidnih protivnetnih zdravil ali s kortikosteoidi, saj se ob tem pove\xc4\x8da tveganje za pojav razjed na prebavilih. Pri so\xc4\x8dasni uporabi z drugimi zdravili, ki zavirajo strjevanje krvi, je potrebna previdnost._NEWLINE_Z namenom za\xc5\xa1\xc4\x8dite prebavil se pogosto uporablja skupaj z omeprazolom, sukralfatom ali cimetidinom.\n_START_SECTION_\nMehanizem delovanja\n_START_PARAGRAPH_\nKetoprofen deluje protivro\xc4\x8dinsko, protivnetno in protibole\xc4\x8dinsko zaradi reverzibilnega zaviranja encimov ciklooksigenaza 1 in 2 (COX-1 in COX-2), s \xc4\x8dimer se zmanj\xc5\xa1a proizvodnja provnetnih prostaglandinskih predhodnikov.\n_START_SECTION_\nUporaba v veterini\n_START_PARAGRAPH_\nKetoprofen se kot protivnetno zdravilo pogosto uporablja pri konjih, predvsem za laj\xc5\xa1anje mi\xc5\xa1i\xc4\x8dno-kostnih bole\xc4\x8din, te\xc5\xbeav s sklepi in pri po\xc5\xa1kodbah mehkih tkiv ter tudi pri laminitisu. Uporablja s tudi za zni\xc5\xbeanje povi\xc5\xa1ane telesne temperature in prepre\xc4\x8devanje _NEWLINE_Pri konjih se daje tudi intravensko.'